Document ID: /fineweb-2-swissfilter-quality_10-filterrobots/filtered/02678.jsonl.gz/8

Câteva idei adresate organizatorilor de evenimente românești și nu numai în Elveția
Câteva idei adresate organizatorilor de evenimente românești și nu numai în Elveția
Cu puțin timp în urmă s-a scris un „Mic ghid de comportament la un eveniment în Elveția”. Acest ghid se adresează în primul rând participanților.
Mie personal, deci o percepție subiectivă, îmi lipsește și un ghid de comportament al organizatorilor. Adică ce aștept EU ca participant de la un eveniment românesc, sau organizat de un român în Elveția. Ca să pot exprima la subiect aceste așteptări, am clasificat cele 3 modele de evenimente pe care le-am tot întâlnit de-a lungul anilor în comunitatea de români astfel:
Prima categorie este cea a evenimentelor bazate pe date NAȚIONALE, adică acele date cu simbol și tradiție printre români. Aceste date sunt:
- Mărțișorul, simbolul Primăverii, serbat de români din cele mai vechi timpuri și până astăzi în diverse formate, dar, indiferent de model, șnurul alb roșu nu a lipsit niciodată. Ziua Mărțișorului este data de 01 Martie.
- Ziua Femeii, este serbată în lume în data de 8 Martie, cu diferența că în România în această zi este serbată și Ziua Mamei. Elveția catolică și protestantă de exemplu serbează Ziua Mamei în a doua duminică din luna mai. Ziua Mamei a reușit să prindă formă, din punct de vedere istoric, din anul 1914 după modelul american. În Elveția, această zi a avut nevoie de susținerea micilor întreprinzători din domeniul floristic și al cofetarilor. Astfel, prin acțiunile acestora de promovare a diverselor mici atenții, precum torturi, prăjituri sau buchete de flori special ornamentate, Ziua Mamei a reușit să se impună în Elveția abea după anul 1930. Revenind la sebarea Zilei Femeii așa cum o cunoaștem noi din România, și așa cum este promovată de noi românii aici în Elveția, să nu uităm că ea își are originea în inițiativa Partidului Socialist American din 1909 și preluată în Europa în 1910 în Copenhaga când a avut loc Internaționala Socialistă reunită. Ziua Femeii a fost serbată prima dată la 19 mai 1911 în Germania, Austria și încă câteva țări europene.
- Ziua Copilului, este serbată la data de 01 iunie, are mai puțină relevanță dar este, cel puțin pentru părinți o zi deosebită pe care toți românii își doresc să o serbeze. Această dată a fost menționată pentru prima oară la Geneva, în cadrul Conferinței Mondiale pentru protejarea și bunăstarea copilului. Ziua Copilului este serbată în diferite țări la date diferite.
- Ziua Națională a României, despre această zi nu cred că trebuie să specific motivul și anul de când a fost aleasă ziua de 01 Decembrie pentru a serba Unitatea Neamului Românesc.
- Crăciunul și Paștele, sunt cele două evenimente foarte importante pentru creștinii din toată lumea deci implicit și pentru români. Cum însă exista și oameni de alte religii sau atei, am lasat la urmă aceste evenimente importante pentru unii dar de mai puțin interes pentru alții. Totuși, cel puțin un avantaj îl au toți: aceste zile sunt libere! Atât pentru creștini cât și pentru ne-creștini, motiv pentru care fiecare își organizează acele zile libere într-un cadru privat sau public.
- Revelionul, pentru românii stabiliți de mult timp în Elveția foarte posibil ca acest eveniment să nu mai aibă aceași importanță pe care o avea când locuiau în România. Motivul este pasivitatea elvețienilor față de acest eveniment. Totuși, mulți dintre noi apreciază când există evenimente publice organizate cu această ocazie.
- Mai nou, de câțiva ani, se serbează și ZIUA Iei. Despre ea poate cu altă ocazie, separat. Ziua Iei se serbează la 24 iunie, dar de dorit ar fi ca Bluza tradițională să fie serbată tot anul....
Aceste evenimente cu iz național sunt un prilej de sărbătoare și bucurie alături de cei dragi sau de noi prieteni. Sunt evenimentele (ca dată mă refer) la care apartenența de națiunea română este un pic mai accentuată. O diasporă, sau o națiune este unită nu doar prin limbă și teritoriu ci și prin tradița națională. Aceste date din calendar sunt deschise ORICĂRUI om atât pentru inițiative private cât și pentru inițiative publice. Nimeni nu poate impune nimănui câte evenimente pe an pot avea loc și cu atât mai puțin în ce mod să fie aceste date calendaristice serbate. Fiecare organizator, este liber să-și aleagă, în funcție de propriile sale puteri, modul în care dorește să serbeze una din datele mai sus menționate.
Poate că a sosit momentul ca animozitățile legate de patentarea acestor zile să înceteze! E doar o idee, repet: subiectivă!
A doua categorie de evenimente, este cea a evenimentelor artistice sau culinare. Sunt acele evenimente, independente de o anume dată calendaristică, care promovează muzica, teatrul sau tradiția culinară românească, exemplu celebru al sarmalelor și ciorbițelor românești. Aceste evenimente sunt absolut dependente de persoana care le organizează, de sala pe care acel orgaizator o are la dispoziție, de disponibilitățile financiare pe care le are organizatorul și nu în ultimul rând de plăcerea de a investi timp și bani din buzunarul propriu pentru a organiza o piesă de teatru, un concert de muzică sau o masă românească.
Acestea sunt evenimentele, singurele de altfel, care ar putea să se coordoneze din când în când referitor la data propusă și asta nu pentru că așa impune cineva anume, ci pentru că o suprapunere de eveniment înseamnă o pierdere la numărul de posibili participanți. Dar, și aici intervine un mare dar, nimeni nu poate face public demersurile pe care le are de ex cu un artist ce urmează să vină în Elveția la un eveniment. Deci, foarte posibil, ca după ce au avut loc negocieri, soluțiile finale ale unora să se ciocnească cu soluțile finale a altor organizatori. Se întâmpla des în toata lumea și în fiecare țară, motiv pentru care, orice organizator inteligent, când își va face socotelile pentru un astfel de eveniment va lua în calcul marja reală de potențiali spectatori, respectiv participanți. Cine pleacă din start cu siguranța că la evenimentul său vor veni minim 200 de oameni, și speră că nimeni altcineva nu va mai răsufla în acea perioadă, pleaca de la un calcul de gândire greșit. În primul rând marja participanților este mai mereu în jur de 80 până la 100 persoane. Tot ce este mai puțin sau mai mult depinde de situație, de eveniment și de interesul meu ca participant. Personal evenimentele de muzică clasică nu mă atrag, dar la un dans, teatru sau o masă cu bunătăți românești voi fi cu siguranță prezentă. Oferta trebuie mereu adaptată la cerere, dragi organizatori :)
Evident că eu, ca și participant, pntru a mă decide pentru un eveniment, am nevoie să fiu convinsă de conținutul programului, de prețul anunțat și de distanța pe care o am de parcurs. Un exemplu: Urmăresc mereu cu drag evenimentele din Geneva sau Neuchatel, totuși când pun în balanță orele de drum plus cheltuiala pe transport, apoi prețul evenimentului, ajung la o anume sumă totală care ori mă face să renunț ori dimpotrivă, mă determină să particip. Acestă gândire nu o am doar eu, chiar daca am formulat la persoan 1, ci o regăsesc deseori la multe persoane.
Și este dreptul fiecăruia de a alege în funcție de propriile criterii la ce eveniment doreöte sü participe.
La unele evenimente vor participa mai mulți oameni, la altele mai puțini. Ralitatea este însă următoarea: oamenii vor (re)veni mereu cu drag acolo unde au mai participat și s-au simțit bine. Deci dragi organizatori, rămâneți la fel de simpatici ca până acum, oferiți participanților ceea ce ați promis, gândiți-vă la prețul propus așa încât să fie și pentru voi ok dar nici jupuială pentru participant să nu fie și cu siguranța oamenii vor reveni mereu cu mare drag la ceea ce voi organizați! Dar analizați piața atunci când sunteți în faza de proiectare a unui eveniment cu ceva mai multă atenție! Priviți pozele și feedback-ul venit mereu de la alte evenimente, vedeți cam câți români sunt dispuși să participe (la general vorbind) la un eveniment românesc, apoi pe baza calcului provizorii angajați-vă contractual. Nu aruncați vina pe alții dacă evenimentul vostru nu a beneficiat de vizita unui anume număr de participanți. Nu prea e nici frumos dar nici legal să învinuiești alte asociații sau persoane fizice de propria nereușită sau de o reușită pe jumătate. Cine nu riscă nu poate câștiga. Deci felicitări acelor organizatori care pe riscul propriu încearcă sa organizeze un eveniment. Și nu uiați, chiar și acei oameni fideli care au participat mereu și mereu la un anume eveniment, este foarte posibil, la un moment dat, să încerce și alte variante...
Și mai am o rugăminte adresată unor organizatori:
NU argumentați ca voi faceți un eveniment pentru români ca și cum doar noua ne faceți o favoare. Favoarea ne-o facem reciproc. Voi oferiți, noi beneficiem....și beneficiul NU este gratis. PLĂTIM prezența la eveniment, deci avem și ceva pretenții. Așa mari ele nu sunt, doar să se mențină ceea ce organizatorul a promis. Și avem foarte multe exemple pozitive printre organizatorii români. Felicitări!
Un organizator vrea să câștige cât de cât ceva la un eveniment și un participant vrea să se simtă bine. Asta este regula de bază ceea ce ar trebui respectată și acceptată. Vor exista mereu oameni plângăreți, că așa sunt oamenii, dar și acest lucru trebuie aceptat de organizator.
Îmi vine în minte o scurtă secvență de la săniușul organizat de mine în luna ianuarie. Datorită vremii neprielnice administratorii pistei au decis să închidă pista. Nu vă puteți imagina cum unul din elvețieni, dintr-o altă grupă, a mers la acești administratori de pistă încercând să se plângă și să se vaite că el vrea juma de preț returnat pentru că nu a putut să se dea cu sania o oră jumătate cum era planificat ci doar trei sferturi de oră. Administratorii au explicat, calm și civilizat, ne pare rău este spre siguranța dumneavoastră să întrerupem în acest moment săniușul. Și așa au făcut! Deci, plângăcioși de acest gen, vor exista mereu, singura obligație a organizatorului este să aibă răbdare și să comunice civilizat cu acel plângăcios nu să-l trmită la mama lui acasă doar că a avut curajul să deschidă gura spunând că lui nu-i place ceva. Uneori poate plângerea este chiar îndreptățită, exemplu mâncare nepotrivită sau taxe prea mari, sau întârziere sau multe alte mici chichitze. Și ele se clarifică CALM și civilizat.
Deci dragi organizatori ai unor astfel de evenimente, înarmați-vă cu multă răbdare pentru noi participanții recalcintranți! Și aplanați scandalurile publice iscate la eveniment!
A treia categorie și ultima din perspectiva mea, este cea a unor evenimente asemănătoare celor organizate de mine pe parcursul celor 7 ani de interacțiune cu românii din Elveția.
Sunt organizări spontane gen, cine vine în seara asta la o pizza, sau gen, mâine merg într-o excursie cine mai vine, sau gen vizită la parlament sau vizită la muzeu sau vizită la o instituție publică. Aceste așa numite organizări nu au un preț pus de organizator, ci implică doar rezervarea unei mese la pizzerie, sau rezervarea unui grup pentru un tur ghidat. Aceste organizări sunt și cad în responsabilitatea persoanei care are inițiativa, și evident apare mereu riscul ca evenimentul să nu aibă loc, în cazul în care organizatorului i-a murit în acea zi pisica. Un exemplu de ecest gen, negativ, este participarea la Berna pentru semnarea în cartea de Condoleanțe. Cum însă acea zi a porților deschise nu era legată de organizator, doar întâlnirea de la gara din Lucerna, a fost simplu să anunț persoanele care s-au anunțat ca vor participa că nu ajung la gară. Deci fiecare a putut apoi să decidă dacă va mai merge, singur pe drum până la Berna, sau va renunța.
Aceste evenimente spontane au cel mai mare risc de nereușită. Este adevărat. Și au și riscul reacțiilor nepotrivite din partea altor persoane implicate în acest proces de organizare. Sunt conștientă și îmi asum riscul defăimărilor. E la ordinea de zi între noi românii să ne facem unii pe alții vinovați de una sau de alta. Nu e o nenorocire, e ceva ce se întâmplă peste tot în lume. Eu una, așa voi continua: spontan, asumându-mi riscul amânării sau al înjurăturilor. Și îmi asum și acel moment penibil când rezer undeva ceva pentru 12 oameni, de exemplu, și ei apar doar 3 sau 4 . Asta e. No risk, no fun!
Ar mai fi o categorie, anume a evenimentelor private. Dar ele fiind private, chiar că nu văd de ce să impun eu cuiva cum și în ce fel să-și organizeze evenimentul Cu atât mai puțin dacă nu sunt pe lista invitaților, eu cred că e de bun simț să las oamenii să facă cum cred ei, unde cred ei, și ce cred ei de cuviință!
Și ba da, mai există o categorie, a evenimentelor umanitare. Dar despre ele....cu o altă ocazie.
Aceste rânduri sunt scrise subiectiv și nu sunt puse pe hârtie ca să schimbe ceva. Sunt idei ce poate vor fi de folos unora....atât și nimic mai mult.
O primăvară reușită tuturor dar nu uitați:
20 februarie, la Cressier, Centrul Cultural Român organizează celebra Serbare a Primăverii
21 februarie, clubul Lion din Lucerna organizează seară românească cu Adrian Copilul Minune, seară de manele
27 februarie Balul mascat al Primăverii organizat de AREI-EC în Lucerna, localitatea Malters
27 februarie Dragobetele este serbat la Crans Montana, la un restaurant care va oferă multe surprize culinare și artistice. Organizator Ileana și Iulia
05 martie Ziua Femeii serbată la Lucerna de Clubul Helveto Român prin muzică, poezie și ofertă culinară
06 martie Mărțișor și Ziua Femeii serbate în Gossau de Gabriela, invitație la o pizzerie
Tot în 06 martie, la club Lion din Lucerna veți avea ocazia să fiți pupați de Jean de la Craiova, seară de manele
Dragi participanți aveți de unde alege! Dragi organizatori vă aștept și cu mai multe evenimente :)